Fichies wen op jaarlikse sportdag - School of Rugby
Fichies wen op jaarlikse sportdag
By Hannes Nienaber , in News , at 10 March 2014
DIE Hoërskool Fichardtpark se rugbyspan het 'n klinkende sege van 35-16 oor Hoërskool Grens in die hoofwedstryd van sy jaarlikse sportdag in Bloemfontein behaal. Die span van die Rosestad kon egter eers net voor rustyd vir die eerste keer voorloop in die wedstryd.
Die span se heelagter, Francois van Rooyen het die vonk vir die vuur in Fichies se vertoning verskaf. Hy het 'n lang torpedo-skop veld afgejaag, wat Grens nie met soveel rente kon terugstuur nie. Fichies se linkervleuel, Jacques van Heerden het die bal langs die kantlyn raakgevang en met sy vaart 'n hele paar verdedigers na lug laat gryp. Toe hy vasgevat word net duskant die besoekers se doellyn was Van Rooyen daar vir ondersteuning wat die bal weer buite toe na die senter Emile Cloete aangegee het wat die afronding gedoen het.
Fichies was na dié drie 'n heel ander span. Die span se skrumskakel Luan Louw het veral 'n goeie wedstryd agter die oond beleef. Die besoekers se skrumskakel, Reinhardt Engelbrecht was sy span se beste speler. Hy het met sy dartellopies in die eerste helfte meeste van Fichies se probleme besorg.
Buiten Louw het die slot Wieghardt Hattingh ook 'n stewige vertoning gelewer.
Sentraal se span sal heelwat selfvertroue neem uit sy oorwinning van 25-23 oor die Griffon-kampioen Hentie Cilliers op die sportdag. Met die omdraaislag en die telling op 10-elk was daar nie veel tussen die twee spanne te kies nie.
Die slot SJ Wessels het met sy drie vroeg in die wedstryd reeds sy stempel begin afdruk. Hy het saam met die stut Lafras Becker kragtige vertonings voorlangs vir Tralies opgedis. Agterlangs was die losskakel, DP de Lange se taktiese skopwerk in moeilike winderige omstandighede van hoogstaande gehalte. Die vleuel Zirk Kok het gewys dat hy gewillig en 'n harde werker is, hy was egter 'n paar keer te gretig maar het steeds 'n stewige vertoning gelewer. Die senter Denzil Fiff het 'n hele paar bresse vir die wenspan geslaan.
Vir Henties het sy skrumskakel, Jaywinn Juries gewys dat hy oor een van die beste aangee in die land op skolevlak beskik. Die span se heelagter, Ezrick Alexander het ook 'n goeie vertoning gelewer.
Duineveld het met sy pak voorspelers aan die spits daarin geslaag om Welkom-Gimnasium 10-3 te troef.
Die span van Upington het besluit om meestal die bal voorlangs te hou
Goudveld-Hoërskool het Hoërskool Upington danksy 'n drie deur die binnesenter, Gregan Hull 10-6 in hulle kragmeting geklop. Hull was verlede jaar die Griffons se agtsteman op die Cravenweek in Polokwane. Sy sentermaat, Carlton Coeries het sy span se ander drie gedruk. Hulle was ook hulle span se beste spelers op die dag.
Uppies se heelagter Benna Nieuwoudt het 'n hele paar stelskoppe pale toe verbrou. Hy kan egter nie vir die verloor blameer word nie, want die skoppe was weens die sterk wind in moeilike omstandighede. Hy het 'n goeie vertoning in die laaste vesting gelewer.
Rooi Bulle gaffel die Rhinos in Puma-eindstryd
Die Rooi Bulle van die HTS Middelburg het die Rhinos van die Hoërskool Nelspruit van sy troon as kampioen van…
Results – ABSA u19 Competition – 13 July 2013
The Blue Bulls kicked off their ABSA under 19 competition campaign with a convincing 61-14 victory over the Leopards at…
Kontrakte skaarser as SA Skole-plekke op vanjaar se Cravenweek
'n Plek in die Suid-Afrikaanse Skole-span sal jou nie eers vanjaar van 'n kontrak by 'n unie verseker nie. Daar…
SA Schools score impressive win over Wales Under-18
The SA Schools on Tuesday evening retained their four year undefeated status in the SARU Under-18 International Series by beating…
@lantic 7's moves to Western Cape
The nineth tournament of the @lantic 7's series moves to HS Outeniqua in George on Saturday, 20 October. The player of the tournament will…